OSNOVNA ŠKOLA BISTRA

Poljanica Bistranska

Bistranska 30

10298 Donja Bistra

KLASA:602-03/18-01/15

URBROJ:238-30-01-18-02

U Poljanici Bistranskoj, 08. travnja 2019. godine

**ZAPISNIK 32. SJEDNICE ŠKOLSKOG ODBORA**

**održane 04. travnja 2019. godine u prostorijama OŠ Bistra**

Prisutni: Katica Pejakić, Ana Medvidović, Mirjana Eršek, Snježana Heric, Dražen Blažeković i Sandra Brezec

Odsutni: Marija Bažulić ( u inozemstvu )

Ostali prisutni: Sara Budić - tajnik Škole i zapisničar, Eduard Kovačević – vršitelj dužnosti ravnatelja Škole

Sjednica je počela u 18:30 sati.

Predsjednica Školskog odbora gđa. Katica Pejakić pozdravila je sve prisutne, te predložila sljedeći

**D N E V N I R E D**

* Verificiranje zapisnika sa prethodne 31. sjednice Školskog odbora

1. Donošenje Odluke o poništenju zahtjeva za prethodnu suglasnost za izbor i imenovanje ravnatelja/ice OŠ Bistra ( KLASA: 602-03/19-01/12, URBROJ: 238-30-01-19-01 od 15. ožujka 2019. godine )
2. Odluka o usvajanju Statuta OŠ Bistra, temeljem Zaključka Zagrebačke županije o davanju prethodne suglasnosti na prijedlog Statuta Oš Bistra ( KLASA: 021-04/19-01/01, URBROJ: 238/1-01-19-87 od 26. veljače 2019. godine )
3. Donošenje Odluke o zapošljavanju voditeljice računovodstva na određeno, nepuno radno vrijeme
4. Razno

Predsjednica Školskog odbora upitala je prisutne članove da li postoji potreba za dopunom dnevnog reda.

**Obzirom da dopuna dnevnog reda nije bilo, predloženi dnevni red je jednoglasno prihvaćen.**

Zajedno sa pozivom članovima Školskog odbora, elektronskim putem je dostavljen i zapisnik sa 31. sjednice.

**Članovi Školskog odbora jednoglasno su prihvatili zapisnik sa prošle sjednice.**

**AD.1.**

Temeljem članka 45. stavka 1. prijelaznih i završnih odredbi Zakona o odgoju i obrazovanju u osnovnoj i srednjoj školi (NN 68/18) školske su ustanove dužne uskladiti odredbe statuta i drugih općih akata s odredbama novog Zakona o odgoju i obrazovanju u osnovnoj i srednjoj školi (NN 68/18) u roku od 6 mjeseci od dana njegova stupanja na snagu. Budući da Zagrebačka županija nije dala suglasnost na prijedlog novog Statuta u navedenom zakonskom roku, potrebno je donijeti Odluku o poništenju zahtjeva za prethodnu suglasnost za izbor i imenovanje ravnatelja/ice OŠ Bistra, čime se sam natječaj, postupak i izbor kandidata za ravnatelja/icu Oš Bistre poništavaju ( KLASA: 602-03/19-01/12, URBROJ: 238-30-01-19-01 od 15. ožujka 2019. godine ).

**Prilikom glasanja o donošenju takve Odluke, 4 člana Školskog odbora glasala su za donošenje takve Odluke, a 2 člana Školskog odbora glasali su protiv donošenja takve Odluke. Školski odbor je većinom glasova svih članova donio Odluku o poništenju zahtjeva za prethodnu suglasnost za izbor i imenovanje ravnatelja/ice OŠ Bistra (KLASA: 602-03/19-01/12, URBROJ: 238-30-01-19-01 od 15. ožujka 2019. godine ).**

**AD.2.**

Predsjednica Školskog odbora gđa. Katica Pejakić pročitala je Zaključak o davanju prethodne suglasnosti na Prijedlog Statuta OŠ Bistra koji je donijela Županijska skupština Zagrebačke županije dana 26. veljače 2019. godine.

**Članovi Školskog odbora jednoglasno su donijeli Odluku kojom se usvaja Statut OŠ Bistra koji je usklađen sa Zakonom o odgoju i obrazovanju u osnovnoj i srednjoj školi ( NN 68/18). Stupanjem na snagu ovog Statuta prestaje važiti Statut Škole od 30. prosinca 2015. godine ( stupio na snagu 07. siječnja 2016. godine, KLASA: 003-05/15-01/04 , URBROJ: 238-30-01-15-01 ). Statut stupa na snagu osmog dana od dana objave na oglasnoj ploči Škole.**

**AD.3.**

Na raspisani natječaj za voditeljicu računovodstva na određeno, nepuno radno vrijeme, radi zamjene radnice Barbare Knezić, koja koristi rad s polovicom punog radnog vremena prema Zakonu o rodiljnim i roditeljskim potporama pristigle su dvije zamolbe, od kojih samo jedna zamolba udovoljava uvjetima po natječaju, a to je zamolba gđe. Tee Žlebački s obzirom da ima više od 18 mjeseci radnog iskustva na poslovima proračunskog računovodstva. S obzirom da je gđa. Tea Žlebački zadovoljava uvjete po natječaju prijedlog v.d. ravnatelja je da se gđa. Tea zaposli.

**Nakon pregledavanja natječajne dokumentacije članovi Školskog odbora jednoglasno su donijeli odluku da se na radno voditeljice računovodstva na određeno, nepuno radno vrijeme, do prestanka korištenja prava na rad s polovicom punog radnog vremena radnice Barbare Knezić.**

**AD.4.**

V.d. ravnatelja OŠ Bistra spomenuo je članovima Školskog odbora, kako je stigla suglasnost od Ministarstva znanosti i obrazovanja na zapošljavanje domara na neodređeno, puno radno vrijeme, i kako se takva suglasnost čekala 4 mjeseca, te kako se još čeka suglasnost na zapošljavanje kuhara/ice i spremačice na neodređeno, puno radno vrijeme.

S obzirom na to da dugih pitanja i prijedloga nije bilo, sjednica Školskog odbora završila je u 19:30.

Zapisničar: Predsjednica Školskog odbora:

Sara Budić, spec. admin. publ. Katica Pejakić, prof.